Què és la Creació segons el Gènesi?
La Creació segons Gènesi és l'explicació bíblica sobre la creació del món i de l'home dels dos primers capítols del llibre bíblic del Gènesi, que conté dos relats de la Creació diferenciats per la seqüència dels fets.
En el primer relat es crea el món en set dies i per ordre ascendent: Llum, Firmament, Planetes, Peixos, Aus, Rèptils, Bèsties i finalment l'Home, mascle i femella. La seqüència se sembla molt a l'Evolució, no és per casualitat sinó per motiu que el narrador imaginà que la creació s'havia produït des del més senzill que és la matèria, al més complex que seria l'home.
El relat acaba amb la creació de l'espècie humana, sense distinció de sexe, recalcant-t'ho al dir "mascle i femella els creà". És a dir, l'home i la dona foren creats junts, en igualtat de condicions i sense fer distinció ni privilegi d'un sobre l'altre.
A Gènesi 2,4 hi ha el segon relat, diferent del primer. Déu crea primer a l'home a partir del fang. Després construeix el Jardí de l'Edèn perquè l'home hi visqui. Més tard s'adona que "no és bo que l'home estigui sol", per tant, crea els animals i els presenta davant d'Adam per veure si entre ells hi ha algun adequat per fer-li companyia. Com que no el troba, Déu adorm a Adam, li treu una costella i d'ella crea a Eva. Aquest relat és totalment diferent del primer, considera que la dona ha estat creada per servir de companya a l'home, creada després de l'home i dels animals.
L'explicació bíblica sobre la creació del món i de l'home dels dos primers capítols del llibre bíblic del Gènesi.